text: Penge til snerydning slipper op
  12 december 2012 kl. 08.06
  Vejret er en så ustyrlig størrelse, at den ikke kan skrives ind i kommunale regneark ved budgetlægningen. Den tidlige vinter er kommet så meget bag på talrige kommuner, at pengene til snerydning er sluppet op.
  Nu skal de tekniske forvaltninger til at søge byrådene om tillægsbevillinger, og det er sjældent populært blandt politikerne.
  Senest er budgettet sprængt i Hedensted Kommune.
  - Der var godt og vel halvanden million kroner på vores snerydningskonto oprindeligt, men vi har brugt de sidste penge i forbindelse med snevejret søndag, fortæller afdelingsleder Michael Laursen til Horsens Folkeblad.
  Snerydningen fortsætter på forventet efterbevilling.
  Kommunen har 900 kilometer veje.
  